Ing Forces Libanaises (FL) (Arabic: القوات اللبنانية al-quwat al-lubnāniyya, Syriac: ܚܝܠܘܬܐ ܠܒܢܢܝܐ haylawothe lebnanoye) metung yang partido political king Lebanon a tetag nang Bachir Gemayel. Aniang Guerrang Civil king Lebanon, linaban ya ing pangimut antimong manimunang militia king Front Libanais, a dodominan da reng Cristianu. Kaibat ning guerrang civil, mibayu ya ing pangimut at meging partido political. Kanitang 1994, kabang makasakup ya king Syria ing Lebanon, mibawal ya ing partido, at makasalikut ing actividad da reng kayang kayanib kareng serviciung Lebanese. Mibalik ya antimong legal a partido ing Lebanese Forces kaibat ning Cedar Revolution aniang umpisa ning 2005, a tikian ning pamaglako da reng fuerza ning Syria king Lebanon. I Samir Geagea ing kayang pekapun manibat aniang 1986.